Diari Oficial de la Generalitat Valenciana


Sumari del DOGV 7333, del 06-08-2014 (2014/7497)

ORDE 16/2014, de 30 de juliol, per la qual s'aprova la revisió de la classificació de la via pecuària núm. 31 del terme municipal de Benasal.
---------------------------------------------------------------------------------------------------------------------------------------------

### Dades del document

Número de DOGV
:   7333

Data del DOGV
:   06-08-2014

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2014/7497


Data del document
:   30-07-2014

Organisme emissor
:   Conselleria d'Infraestructures, Territori i Medi Ambient

Tipus de document
:   Ordre

ORDE 16/2014, de 30 de juliol, per la qual s'aprova la revisió de la classificació de la via pecuària núm. 31 del terme municipal de Benasal. [2014/7497]  
Antecedents de fet  
  
1. En data 23 de febrer de 2012, Enrique Barreda Roig presenta un escrit en el Registre Ofisam-Benasal, en què exposa que, amb data 26 de gener de 2011, va presentar, amb set propietaris afectats més, una reclamació davant de la Gerència Territorial del Cadastre de Castelló, pel traçat incorrecte de la VP núm. 31, carrerassa del Mas del Manyà. Així mateix, indica que, amb data 2 de febrer de 2012, va rebre una còpia de l'informe emés per la Conselleria d'Infraestructures, Territori i Medi Ambient, en què s'insta a sol·licitar una modificació de la classificació de la via pecuària. En l'escrit, Enrique Barreda Roig aporta la documentació que considera que acredita que el traçat actual no és correcte i sol·licita que, esta conselleria revise la classificació de la via pecuària en un tram que afecta diverses parcel·les del polígon 5 de Benasal, perquè no existix, i que es modifique el traçat pel que descriu el document històric de 1902, de conformitat amb la Instrucció de 13 de gener de 2012, de la Direcció General del Medi Natural, sobre vies pecuàries.  
  
2. La classificació de les vies pecuàries del terme municipal de Benasal (Castelló) va ser aprovada per l'Orde de 22 de febrer de 1993, de la Conselleria de Medi Ambient. Es va publicar en el DOGV número 2010, de 26 d'abril de 1993. La carrerassa del Mas del Manyà està classificada amb una amplària legal variable de 13 a 17 metres.  
3. En data 14 de maig de 2012, un tècnic de la Secció Forestal de la Direcció Territorial de Castelló elabora un informe sobre la sol·licitud de revisió de la classificació, en el qual conclou que és procedent iniciar l'expedient de revisió de la classificació de la via pecuària número 31, carrerassa del Mas del Manyà, en el municipi de Benasal.  
4. En data 15 de maig de 2012, el director territorial d'Infraestructures, Territori i Medi Ambient de Castelló, proposa l'autorització per a la revisió de la classificació de la via pecuària número 31 carrerassa del Mas del Manyà en el terme municipal de Benasal.  
5. En data 16 de gener de 2013, la tècnica del Servici d'Ordenació i Gestió Forestal emet un informe que considera viable l'inici de l'expedient de revisió de la classificació.  
6. En data 18 de gener de 2013, el cap del Servici d'Ordenació i Gestió Forestal proposa que s'autoritze l'inici de l'expedient de revisió de la classificació de la via pecuària número 31, carrerassa del Mas del Manyà, en el terme municipal de Benasal, perquè hi ha dubtes respecte al traçat actual descrit en la classificació que aprova l'Orde de 22 de febrer de 1993, de la Conselleria de Medi Ambient, de conformitat amb la legalitat vigent.  
7. En data 18 de gener de 2013, el director general de Medi Natural resol autoritzar l'inici de l'expedient de revisió de la classificació de la via pecuària número 31, carrerassa del Mas del Manyà, en el terme municipal de Benasal, perquè hi ha dubtes respecte al traçat actual descrit en la classificació aprovada per l'Orde de 22 de febrer de 1993, de la Conselleria de Medi Ambient, també de conformitat amb la legalitat vigent.  
8. En data 11 de febrer de 2013, el director territorial de Castelló nomena instructor de l'expedient un enginyer forestal adscrit a la Direcció Territorial de Castelló d'esta conselleria.  
9. En el DOCV número 7058, de data 2 de juliol de 2013, s'inserix la informació pública de l'inici de les operacions de l'expedient de revisió de la classificació. La mateixa informació pública de l'inici d'operacions va ser exposada en l'Ajuntament de Benasal, des del dia 5 de juliol fins al 24 de juliol de 2013, segons certifica el secretari de l'ajuntament del municipi. Així mateix, tots els propietaris de les parcel·les afectades tant pel traçat classificat com pel resultant si es tenen en compte les consideracions de l'estudi dels antecedents, en van ser informats personalment. També es va notificar a organismes i col·lectius interessats.  
10. Les operacions de reconeixement material es van iniciar el dia 24 de juliol de 2013, al lloc i l'hora assenyalats, i van acabar eixe mateix dia.  
11. En data 21 d'octubre de 2013, el director territorial de Castelló designa un nou instructor, en substitució de l'anterior, un enginyer tècnic forestal adscrit a la direcció territorial.  
12. Acabades les operacions de revisió, es va formular la proposta de revisió de la classificació, l'exposició al públic de la qual va ser anunciada en el DOCV número 7225, de data 3 de febrer de 2014. Es va establir un termini d'un mes des de la publicació perquè les persones interessades pogueren interposar les al·legacions o reclamacions que consideraren oportunes.  
Així mateix, es va complir el tràmit d'audiència que establix l'article 84 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificat per la Llei 4/1999, es va informar tots els propietaris de terrenys contigus de la via pecuària de l'exposició al públic de l'expedient, i se'ls va donar un termini de quinze dies per a al·legar i presentar tots els documents i justificants que estimaren pertinents.  
  
13. En data 14 d'abril de 2014, el director territorial de Castelló de la Conselleria d'Infraestructures, Territori i Medi Ambient va certificar que, una vegada acabats el termini d'exposició pública i el tràmit d'audiència, no s'hi havia presentat cap al·legació.  
14. En data 15 d'abril de 2014, l'instructor de l'expedient informa de la manera següent:  
- És favorable a l'aprovació de la revisió de la classificació de la via pecuària número 31 del terme municipal de Benasal, província de Castelló, d'acord amb la proposta de revisió i els plànols que consten en l'expedient, les característiques de la qual són les següents:  
Número de via pecuària: 31.  
Denominació: carrerassa de la Cova Roja.  
Longitud: 1.559 metres.  
Amplària: 12-17 metres, adaptada als obstacles del terreny.  
- És favorable a l'exclusió de la classificació de l'abeurador de la bassa del Manyà.  
15. En data 15 d'abril de 2014, el director territorial de Castelló proposa l'aprovació de la revisió de classificació d'acord amb el que ha informat l'instructor.  
16. En data 11 de juny de 2014, una tècnica de la Secció d'Estudis i Planificació Forestal informa:  
Examinada tota la documentació de l'expedient, emet un informe favorable a la revisió de la classificació de la via pecuària número 31, denominada carrerassa del Mas del Manyà, perquè considera errònia la descripció actual del traçat i els elements pecuaris que té adscrits. Es considera que s'ha de modificar la classificació, ajustant la descripció del traçat a la que consta en la proposta de revisió de la classificació de gener de 2014, amb la cartografia que incorpora, així com la denominació, que l'ha d'identificar en el futur com a via pecuària número 31, carrerassa de la Cova Roja, i s'ha de suprimir l'abeurador de la bassa del Manyà, ja que el traçat rectificat no hi discorre prop. A més, la instructora indica en la proposta que l'abeurador classificat en 1993 adscrit a la via pecuària número 31 com a bassa de Berola, ha de ser denominat també com a bassa dels Pixadors, perquè és com el coneixen els assistents a l'acte de revisió.  
17. En data 12 de juny de 2014, el cap del Servici d'Ordenació i Gestió Forestal, informa:  
- És favorable a l'aprovació de la revisió de la classificació de la via pecuària número 31 del terme municipal de Benasal, província de Castelló, d'acord amb la proposta de revisió i els plànols que consten en l'expedient, les característiques de la qual són les següents:  
Número de via pecuària: 31.  
Denominació: carrerassa de la Cova Roja.  
Longitud: 1.559 metres.  
Amplària: 12-17 metres, adaptada als obstacles del terreny.  
- És favorable a l'exclusió de la classificació de l'abeurador de la bassa del Manyà.  
- És favorable que l'abeurador adscrit a la via pecuària número 31 com a bassa de Berola es denomine també bassa dels Pixadors.  
  
18. En data 12 de juny de 2014, la directora general de Medi Natural proposa l'aprovació de la revisió de la classificació.  
19.En data 25 de juny de 2014, l'Advocacia de la Generalitat en la Conselleria d'Infraestuctures, Territori i Medi Ambient, informa que l'esborrany d'esta orde és conforme a dret.  
  
Fonaments de dret  
  
1. L'article 7 de la Llei 3/1995, de 23 de març, de Vies Pecuàries, definix la classificació com l'acte administratiu de caràcter declaratiu pel qual es determina l'existència, amplària, traçat i la resta de característiques físiques generals de cada via pecuària. En la instrucció de l'expedient objecte d'esta resolució s'ha seguit el procediment de classificació.  
2. La instrucció de 13 de gener de 2012, de la Direcció General del Medi Natural (DOCV 6694, de 18.01.2012), en el punt segon de la part primera, establix que s'ha de revisar i actualitzar la classificació de les vies pecuàries en els casos en què s'aprecien errors de traçat o amplària, o que no s'adeqüen a la realitat del terreny o a la realitat històrica de la Comunitat Valenciana.  
3. El Decret 19/2012, de 7 de desembre, del president de la Generalitat, que determina les conselleries en què s'organitza l'Administració de la Generalitat.  
4. El Decret 85/2013, de 28 de juny, del Consell, que aprova el Reglament Orgànic i Funcional de la Conselleria d'Infraestructures, Territori i Medi Ambient (DOCV 7057, d'01.07.2013).  
5. La Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999.  
6. L'Orde de 22 de febrer de 1993, de la Conselleria de Medi Ambient (DOGV 2010, 26.04.1993), que aprova la classificació de les vies pecuàries del terme municipal de Benasal (Castelló).  
  
Vistes la Llei 3/1995, de 23 de març, de Vies Pecuàries, la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, i la resta de disposicions concordants,  
  
  
  
ORDENE  
  
Primer  
Aprovar la revisió de la classificació de la via pecuària número 31 del terme municipal de Benasal, província de Castelló, d'acord amb la proposta de revisió i els plànols que consten en l'expedient, les característiques de la qual són les següents:  
Número de via pecuària: 31.  
Denominació: carrerassa de la Cova Roja.  
Longitud: 1.559 metres.  
Amplària: 12-17 metres, adaptada als obstacles del terreny.  
  
Segon  
Excloure de la classificació de les vies pecuàries del terme municipal de Benasal (Castelló) l'abeurador denominat bassa del Manyà.  
  
Tercer  
Afegir la denominació «bassa dels Pixadors» a l'abeurador adscrit a la via pecuària número 31 com a bassa de Berola.  
Esta resolució l'ha de notificar la Direcció Territorial de Castelló a les persones interessades en el procediment.  
Contra esta resolució, que posa fi a la via administrativa, es pot interposar un recurs de reposició davant de la consellera d'Infraestructures, Territori i Medi Ambient, en el termini d'un mes comptador des de l'endemà de la recepció de la notificació, d'acord amb el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Així mateix, s'hi pot interposar un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptador des de l'endemà de la notificació o publicació, de conformitat amb el que preveuen els articles 46 i següents de la Llei 29/1998, de 13 de juliol, reguladora de la Jurisdicció Contenciosa Administrativa. Tot això no impedix que les persones interessades exercisquen qualsevol altre recurs que estimen oportú.  
  
València, 30 de juliol de 2014  
  
La consellera d'Infraestructures, Territori i Medi Ambient,  
ISABEL BONIG TRIGUEROS.